
Uzaicinājumam uz apspriedi 
ar piegādātājiem Nr. DVP 2024/143-AP

Atklātam konkursam (virs ES sliekšņa)
“Būvniecība ieceres dokumentācijas izstrāde, autoruzraudzība un būvdarbi
[bookmark: _GoBack] “Bijušā sanatorija “Mežciems” teritorijas sakārtošana, Daugavas ielā 131, Daugavpilī”
identifikācijas Nr. DVP 2024/143

Apspriedei ar piegādātājiem Nr. DVP 2024/143-AP nodotās kvalifikācijas prasības.

	
	Atbilstība kvalifikācijas (atlases) prasībām
	Iesniedzamā informācija, dokumenti
 kvalifikācijas apliecināšanai

	1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 

	Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv vai www.lursoft.lv. 
Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās ārvalsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 
•	attiecīgās kompetentās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra;
•	 kompetentas attiecīgās ārvalsts institūcijas izsniegta izziņa par pretendenta amatpersonām (valdes, padomes sastāvs, patiesie labuma guvēji), bet ja šādi dokumenti netiek izsniegti – izdruku no publiska reģistra;
•	 pretendenta apliecinājumu, ka ziņas par pretendenta amatpersonām un patiesajiem labuma guvējiem ir aktuālas.

	2.
	Pretendentam jābūt reģistrētam Latvijas Republikas Būvkomersantu reģistrā vai attiecīgā ārvalsts reģistrā un tiesīgam izpildīt konkursa priekšmetā paredzētos pakalpojumus.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas sniegs projektēšanas pakalpojumus un/vai veiks būvdarbus, kuru veikšanai nepieciešama reģistrēšana, licencēšana vai sertificēšana.

	Latvijas Republikā reģistrēta komersanta (šī punkta izpratnē arī pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā un tā tiesības sniegt  konkursa priekšmetā paredzētos pakalpojumus, iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 
Ārvalstī reģistrētam vai pastāvīgi dzīvojošam pretendentam jāiesniedz: 
· kompetentas attiecīgās ārvalsts institūcijas izsniegts dokuments, kas apliecina, ka pretendents ir reģistrēts attiecīgā ārvalsts reģistrā un tiesīgs izpildīt konkursa priekšmetā paredzētos pakalpojumus,  atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra, vai pretendenta skaidrojumu, ka attiecīgās ārvalsts normatīvie akti neparedz atsevišķu reģistrāciju. 
· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā tas reģistrēsies Latvijas Republikas Būvkomersantu reģistrā, lai varētu izpildīt iepirkuma līguma prasības.
· Lai izpildītu šī punkta prasības, pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda Nolikuma 3.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	3.
	Pretendents piecos iepriekšējos gados (2023., 2022., 2021., 2020., 2019. un 2024.gads līdz piedāvājumu iesniegšanai, vai īsākā laika periodā, ja pretendents ir dibināts vēlāk) ir ieguvis vismaz šādu pieredzi būvdarbu līgumu izpildē:
a) ir izpildījis vismaz vienu izbūves, pārbūves vai atjaunošanas būvdarbu līgumu, kura vērtība bija vismaz 100 000 euro (viens simts tūkstoši euro un 00 centi) bez PVN;
b) ir izpildījis vismaz vienu ēku/būvju nojaukšanas/demontāžas līgumu (vismaz 70 m3);
c) ir izpildījis vismaz vienu izbūves, pārbūves vai atjaunošanas būvdarbu līgumu, kas tajā skaitā paredzēja teritorijas labiekārtošanu.
Šī punkta a), b) un c) apakšpunktos noteikto pieredzi var apliecināt ar vienu vai vairākiem atsevišķiem līgumiem.
	Lai apliecinātu punktā noteiktās kvalifikācijas prasības izpildi, pretendents kvalifikācijas aprakstā (3.pielikums) sniedz informāciju par iepriekšējo piecu gadu laikā kvalitatīvi izpildītajiem līgumiem, kas apliecina pretendenta pieredzi. 
Informācijai pievieno: būvdarbu žurnāla, būvatļaujas, akta kopiju par izpildītajiem būvdarbiem, pozitīvu pasūtītāja atsauksmi vai līdzvērtīgu dokumentu par katru pieredzes aprakstā norādīto objektu, kas apliecina nolikumā prasīto pieredzi.
Ja piedāvājumu iesniedz piegādātāju apvienība vai pilnsabiedrība, šajā punktā noteikto pieredzi var apliecināt viens dalībnieks (biedrs), vai vairāki dalībnieki (biedri) summējot savu pieredzi un attiecīgi līguma izpildes ietvaros uzņemoties savai pieredzei atbilstošu darbu izpildi.

	4.
	Pretendents līguma izpildei nodrošina vismaz šādus vadošos būvspeciālistus:
Būvniecības ieceres dokumentācijas izstrādei:
· būvniecības dokumentācijas izstrādes vadītāju – būvspeciālistu ēku konstrukciju projektēšanā vai arhitektu.
Būvdarbu izpildei:
· atbildīgo būvdarbu vadītāju, kurš ir tiesīgs veikt ēku būvdarbu vadīšanu.
	Iepirkuma līgumā iesaistāmā personāla  saraksts atbilstoši Nolikuma 3.pielikumam.
Pretendents pievieno katra speciālista, kurš nav pretendenta darbinieks, rakstisku apliecinājumu par piekrišanu piedalīties iepirkuma līguma izpildē. 
Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura (informāciju norāda Nolikuma 3.pielikumā). Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
Punkta prasību skatīt kopsakarā ar Nolikuma 17.punktu.
Lūdzam ņemt vērā, ka Iepirkuma līguma izpildes laikā pretendents varēs nomainīt iesniegtajā piedāvājumā nominētos speciālistus un apakšuzņēmējus vienīgi ar pasūtītāja rakstveida piekrišanu.
Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.
Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
Pretendentam, piesaistot ārvalstu būvdarbu vadītāju, jāiesniedz apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms). 
Pretendentam, piesaistot ārvalstu būvspeciālistus, jāiesniedz apliecinājums, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (ja attiecināms).

	5.
	Pretendents apliecina, ka līguma izpildē pretendenta vispārējā civiltiesiskā atbildība un iesaistīto būvspeciālistu profesionālā civiltiesiskā atbildība tiks apdrošināta saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”
	Pretendents iesniedz attiecīgu apliecinājumu par to, līguma izpildē pretendenta vispārējā civiltiesiskā atbildība un iesaistīto būvspeciālistu profesionālā civiltiesiskā atbildība tiks apdrošināta saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” vai pievieno attiecīgu līgumu.




Iepirkumu komisija
